Om Vandets Formindskelse paa Jordens Overflade. 481 
forholdsvis ganske ny Tid. Man læse herom Major Woods 
Afhandling i Journal of the Royal geographical Society for 
1875 ligesom hans nyeste Værk: The shores of lake Aral. 
Tvivl kan derefter ikke være mulig om disse Vandfladers for- 
dums ulige større Udstrækning og deres fortsatte Formindskelse. 
At her engang existerede et udstrakt asiatisk Middelhav, som 
stod i Forbindelse med det arktiske Okean bliver almindelig 
indrømmet. 
Forskjellige Reisende omtale Kjendsgjerninger i Arabien, 
som vidne om Vandmængdens Formindskelse. I Afrika tale 
udstrakte Ruiner i den store libyske Ørken, som nu er ganske 
blottet for Vand og ubeboet, stærkt for, at en stor Forandring 
har fundet Sted i den historiske Tidsalder. Dr. Livingstone 
kommer i sine Reiseberetninger over det sydlige Centralafrika 
atter og atter tilbage til Iagttagelser, som efter hans Formening 
tale for en rask, uafbrudt, endnu fortsat Formindskelse i Vand- 
mængden dersteds. 
Prof. Whitney anfører talrige Data for at lignende Forholde 
ogsaa finde Sted i Amerika, især i Egnen vest for Klippebergene, 
og fremfor alle andre Steder i «Great Bassin». Terrasserne 
f. Ex. som omgive den store Saltsø, ere saa paafaldende, at 
ingen Reisende kan undgaa, at blive dem var, selv om han 
kun gjennemiler Landet paa en Jernbane. Det er sikkert, at 
de skarpe og vel afgrændsede Terrasser i nogle Dele af disse 
Egne meget tydeligt lægge for Dagen, at en Formindskelse i 
Vandmængden her først for ganske nylig maa have fundet Sted. 
Det er tvivlsomt, om denne Udtørring staar i Forbindelse med 
en tidligere Isperiode i disse Egne. For det foreliggende Pro- 
blem er dette ganske ligegyldigt. 
Sikkert er, at man saavel i Asien som i Amerika træffer 
Udtørrelsesfænomener i saa stor Maalestok, at de ikke lade sig 
forklare af en Formindskelse af Skovene. Udtørringen begyndte, 
førend Mennesket greb ind i Tingenes naturlige Gang, og har 
varet ved, uden at staa under nogen Indflydelse deraf. 
